**Møtereferat FAU Erfjord skule 30.09.20**

Desse møtte 1. kl.- Veronica Hansen, 2.kl. Svanhild Skjerahaug, 3.kl. Kjellaug Marie Vassbø, 4. kl. -Solfrid S. Natland, 5. kl. -Bente Tednes Gjil, 6. kl. -Marita Lovra, 7.kl.- Elisabeth Roalkvam Bog, og rektor, Bjarte Steindal (– han var med på sak 1/20 og 2/20).

**Saker:**

**1/20 Godkjenning av innkalling og sakliste**

**­**  - Det var ingen innvendingar på det.

**2/20 Informasjon frå rektor**

- Det er fremdeles fokus på struktur og rutinar. Denne veka når bussane ikkje har gått grunna streik har det gått overraskande bra i levering og henting!

- Det er fortida auke i sjukefråvær. To tilsette er sjukemeldte ut neste veke.

- Det er utlyst eit vikariat på 40 % som lærar frå snarast til og med 31.07.21 grunna lærar har fått permisjon frå stillinga si på skulen.

- Økonomien er stram fram til nytt år, men viktig å synliggjera reelle behov. Symjeopplæringa er kostbar, og det realistiske med tanke på utgiftene er at kvar klasse gjennomfører 7 gonger av dei 14 gongene dei er tildelt.

- Rektor gjekk gjennom utviklingsplanen som samarbeidsutvalet utarbeida med tanke på det sosiale miljøet ved Erfjord skule for hausten 2020. (Vedlagt). Skulen føljer eit opplegg frå Pål Roland om inkluderande skulemiljø. Han er opptatt av å sjå heilheten i mennesket, og dei små komponentane.

- Klasseleiing – Alle skal ha hovudstrukturen lik.(start av arbeidsøkta, gjennomgang av mål, og en avslutning/oppsummering av økta. Det skal vere glidande overgangar mellom øktene og eventuelle lærarbytte. Dei tilsette ved skulen skal fram mot jul ha fokus på bevisstgjering av relasjon og bevisstgjering av egen rolle korleis er kroppsspråket, ser ein barna frå sidelinja eller deltek ein aktivt. Klarar ein å sjå kva tid ein dårleg dag påverkar jobben? Alma – helsesjukepleiar og Ane Camilla frå PPT skal ha 6 -8 økter med dei tilsette der fokuset ligg på eigen bevisstgjering i bruk av språket og åtferd i møte med elevane. Det er også ønskeleg å få nokon frå læringssenteret i Stavanger til å komme til skulen for observasjon og rettleiing for å sjå kva skulen er gode på og kva dei kan bli betre på.

**3/20 FAU- leiar orienterte om kva me i FAU kan bidra med og kva roller me kan ha.**

Me ynskjer å vere ein ressurs inn mot skulen! Me skal jobba for eit godt skule- lærings - og nær - miljø, og eit godt samarbeid mellom heim og skule. Viser til link <https://www.fug.no/medlem-av-fau.470662.no.html> der hefte over kva det vil seie å vera medlem av FAU vil seie, som Bente delte ut til alle medlemmane.

**4/20 Synspunkt frå klassane kring filter på læringsbretta**

Det er ønska at ein prøver å finne ut kva filter som finst, og korleis det fungerer andre stader. Det skal vere ein lærar tilgang som gir moglegheiter til å styre tilgangane.

Foreldre har saman med skulen eit ansvar for å lære barna nettvett.

Det stilles spørsmål om tilgang til YouTube, då det har 12 års aldersgrense. Synspunkta blir spelt inn til kommunalt FAU.

**5/20 Sosiale hendingar i klassane**

Det ser ut til at dei fleste klassane har starta planlegging av sosiale treff. Det er viktig at me legg lista lågt, og tenker gratisprinsippet.

**6/20 Brev om Rødsliane**

Me vel å vente med å skrive brev no, men tenker å skrive eit lesarinnlegg til Suldalsposten når midlertidig sikring av Rødsliane er ferdig.

**7/20 Ymse**

- Kvifor blir det ikkje praktisert likt i kommunen om bruk av skulebøker/ læringsbrett? Og korleis påverkar mykje bruk av læringsbretta synet til barna våre?

FAU- leiar tar det opp med rektor, me er enda inne i utprøvingsperioden med læringsbretta, det bør tas opp når den skal evaluerast. Når det gjeld skjermtid har me som foreldre også eit ansvar at når ein veit ein brukar ein del skjerm på skulen, må ein begrense dette på fritida slik at totalen ikkje blir så stor.

- FAU ynskjer å jobbe for at symjeundervisninga blir lik for alle, og at elevane ved skulen får moglegheit til å gjennomføre dei 14 gongene som dei er tiltenkt. Det vil me (Elisabeth) gjere ved å snakke med rektor om det er noko FAU kan bidra med, samt spele det inn til kommunalt FAU.

Neste møte: onsdag 23.01.21. kl. 19.00 -20.30.

Solfrid S. Natland

Sekretær

**Utviklingsplan for arbeid med det sosiale miljøet ved Erfjord skule hausten 2020**

***Alle barn og unge i Suldal skal oppleva læring og meistring i eit trygt og inkluderande miljø kvar dag*** *(Kommuneplan 2015-2024)*

**Skulen sin visjon/overordna mål:**

**Alle elevar på Erfjord skule skal oppleve å bli sett, lytta til og tatt på alvor.**

**Alle tilsette skal forsikre seg om at elevane oppleve å bli sett, lytta til og tatt på alvor.**

|  |  |  |  |  |  |
| --- | --- | --- | --- | --- | --- |
| **Månad** | **Veke** | **Mål** | **Tiltak** | **Ansvar** | **Evaluering** |
| September | 37-50 | Vaksne skal gripe inn med ein gong- Den som er i situasjonen skal følgje opp | * *Ha telefon/ kontakt med andre viss en vert forsinka grunna episoder som oppstår* | Alle | Kvar veke på trinn |
| 38-50 | Kartlegge sosiale relasjonar mellom lærar-elev og rette fokus mot relasjonane | Kontaktlærar og faglærar noterer seg kven av elevane dei har vore «tett på»- minst ein gong i veka. | Alle(rektor ansvar for å følgje opp at det vert gjort) |  |
|  | 38-50 | Kontinuerlig overblikk over korleis den einskilde elev har det på skulen til einkvar tid. og lesa dei i lys av formålsparagrafen og overordna del. | Kontaktlærar har samtale med elevane enkeltvis «minst» kvar tredje veke.   * Døme på inngongsspørsmål: Kva liker du best på skulen? * Kven i klassen likar du aller best å vere saman med? | Rektor ansvar for å følgje opp at det vert gjort.  Kontaktlærar ansvar for å gjennomføre | Kvar tredje veke på trinn og miljømøte.  Rektor set opp møtetid. |
|  | 38-50 | Elev/ foreldre skal få positive meldingar frå skulen/ kontaktlærar | Alle heimane skal få minst ein positiv melding om sitt barn annakvar veke. | Kontaktlærar | Ha oppe på trinn annakvar veke og halde fokus |
|  | 37-50 | Heimane skal få informasjon om kva klassen arbeider med | Klassen skal få ei fellesmelding frå kontaktlærar minst kvar veke om kva ein har jobbe med/ gjort i klassen. | Kontaktlærar | Rektor set av møtetid på miljømøta kvar tredje veke for å halde fokus evaluere tilbakemeldingane. |